વડોદરા : ટી-20 વર્લ્ડ કપમાં પોતાનાં પ્રદર્શન દ્વારા લોકોનું દિલ જીતનારા હાર્દિક પંડ્યાનો સિતારો હવે ચમક્યો છે. હાર્દિક પંડ્યાનાં પરિવારે વડોદરાનાં વાસણા રોડ પર 6 હજાર સ્કવેર ફૂટ વિસ્તારનું પેન્ટાહાઉસ ખરીદ્યું છે. હાલ તો આ ઘરનું કામ ચાલી રહ્યું છે. જો કે આગામી ડિસેમ્બર સુધીમાં આ ઘરનું કામ પુરૂ થાય તેવી શક્યતાઓ છે. ત્યાર બાદ હાર્દિક પરિવાર સહિત તે ઘરમાં શિફ્ટ થશે. હાલ હાર્દિકનો પરિવાર ગોરવા વિસ્તારમાં આવેલા પરિશ્રમ પાર્ક ખાતે રહે છે.